  Майя Бывальцева Удмуртиысь зоопарке выль пӧйшур вуоз. Кызьы вераз иворъёсъя «Удмуртия» агентстволы ужъюртлэн кивалтӥсез Светлана Малышева, Ижкаре Нижний Новгородысь пичи пантераез ваёзы. «Зоопаркын вуоно улӥсьлы туннэ толэзь гинэ, сое анаез сюдэ на. Анаеныз ӵош ик улэ Нижний Новгородысь «Лимпопо» зоопаркын. Соосты люкыны яраз ни ке, нош со 5 толэзь ортчыса луоз, ми тупанкыл юнматомы но татчы ваёмы», — вераз Светлана Малышева. Егит мумы пантераез Атау нимо айы пӧйшурлэн вольераз лэзёзы. Со сьӧд ягуар Ижкаре «лыктӥз» Санкт-Петербургысь2014-тӥ арын. Пичи пантералы ним ӧз сётэ на. Кызьы сое быръёзы, зоопаркын ӧз на малпаське. Эриктэмын ягуаръёслэн суро паръёссы ӵем пумиськыло бере, куке одӥгез пӧйшур сод, мукетыз сод виштыосын ӵуж, — Ижкарын сьӧдъёссэ огазеяно кариськизы. Озьы ке но, соослэн пиоссы виштыё луыны быгатозы. Тегъёс: Мерлык Ижкар Зоопарк Удмуртия пӧйшуръёс  